CELEX: 32013R0393
Language: et
Date: 2013-04-29 00:00:00
Title: Komisjoni rakendusmäärus (EL) nr 393/2013, 29. aprill 2013 , millega muudetakse määruseid (EÜ) nr 1120/2009 ja (EÜ) nr 1122/2009 abikõlblikkuskriteeriumide ja teavitamiskohustuse osas, mida kohaldatakse põllumajandustootjate otsetoetuskavade rakendamisel teatavate kanepisortide puhul

30.4.2013   
            
            
               ET
            
            
               Euroopa Liidu Teataja
            
            
               L 118/15
            
         KOMISJONI RAKENDUSMÄÄRUS (EL) nr 393/2013,
   29. aprill 2013,
   millega muudetakse määruseid (EÜ) nr 1120/2009 ja (EÜ) nr 1122/2009 abikõlblikkuskriteeriumide ja teavitamiskohustuse osas, mida kohaldatakse põllumajandustootjate otsetoetuskavade rakendamisel teatavate kanepisortide puhul
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003), (1) eriti selle artikli 39 lõiget 2 ja artikli 142 punkti h,
   ning arvestades järgmist:
   
               (1)
            
            
               Määruse (EÜ) nr 73/2009 artikli 39 lõike 1 kohaselt on kanepi tootmiseks kasutatavate maa-alade eest õigus saada otsetoetust üksnes siis, kui kasutatavate sortide tetrahüdrokannabinoolisisaldus ei ületa 0,2 %. Määruse (EÜ) nr 73/2009 artikli 124 lõike 3 kohaselt kohaldatakse käesoleva määruse artiklit 39 ka ühtse pindalatoetuse kava alla kuuluvatele maa-aladele uutes liikmesriikides.
            
         
               (2)
            
            
               Komisjoni 29. oktoobri 2009. aasta määruse (EÜ) nr 1120/2009 (millega kehtestatakse nõukogu määruse (EÜ) nr 73/2009 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) III jaotises sätestatud ühtse otsemaksete kava üksikasjalikud rakenduseeskirjad) (2) artikli 10 kohaselt võetakse kanepimaa eest toetuseõiguste määramisel aluseks selliste sortide seemne kasutamine, mis on loetletud ühises põllumajandustaimesortide kataloogis, välja arvatud sordid „Finola” ja „Tiborszállási”, mille seemet kasutatakse hetkel vastavalt vaid Soomes ja Ungaris.
            
         
               (3)
            
            
               Lähtudes liikmesriikidest saadetud teatistest ning arvestades asjaolu, et liikmesriikide tasandil on kõnealuste sortide väljajätmiseks juba menetlust alustatud, saab kava ELi tasandil lihtsustada, jättes sellest välja sätte, mille kohaselt on kanepisortide „Finola” ja „Tiborszállási” tootmiseks kasutatavad maa-alad toetuskõlblikud vaid konkreetsetes liikmesriikides.
            
         
               (4)
            
            
               Komisjoni 30. novembri 2009 määruse (EÜ) nr 1122/2009 (millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega) (3) artiklis 40 on kehtestatud kord, mida tuleb kohaldada, kui konkreetse sordi tetrahüdrokannabinoolisisaldus ületab määruse (EÜ) nr 73/2009 artikli 39 lõikega 1 sätestatud ülempiiri.
            
         
               (5)
            
            
               Arvestades et liikmesriikidel on kogu teave, et keelustada sellise kanepisordi turustamine, mille tetrahüdrokannabinoolisisaldus ületab määruse (EÜ) nr 73/2009 artikli 39 lõikes 1 sätestatud ülempiiri, ning välistada selline sort otsetoetusi saavate sortide seast, saab kava lihtsustada veel sellega, kui tühistada kõnealuste kanepisortide puhul tetrahüdrokannabinoolisisalduse alastest aruannetest teavitamise kohustus.
            
         
               (6)
            
            
               Seega tuleks määruseid (EÜ) nr 1120/2009 ja (EÜ) nr 1122/2009 vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1120/2009 artikkel 10 asendatakse järgmisega:
   
      „Artikkel 10
      Kanepi tootmine
      Määruse (EÜ) nr 73/2009 artikli 39 kohaldamisel võetakse kanepimaa eest toetuseõiguste määramisel aluseks selliste sortide seemne kasutamine, mis on toetuse maksmise aasta 15. märtsil loetletud ühises põllumajandustaimesortide kataloogis, mis on avaldatud vastavalt nõukogu direktiivi 2002/53/EÜ (4) artiklile 17. Seeme sertifitseeritakse vastavalt nõukogu direktiivile 2002/57/EÜ (5).
   
   Artikkel 2
   Määruse (EÜ) nr 1122/2009 artikli 40 lõikest 2 jäetakse välja teine lõik.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. aprill 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 30, 31.1.2009, lk 16.
   
      (2)  ELT L 316, 2.12.2009, lk 1.
   
      (3)  ELT L 316, 2.12.2009, lk 65.
   
      (4)  EÜT L 193, 20.7.2002, lk 1.
   
      (5)  EÜT L 193, 20.7.2002, lk 74.”